Louis Vuitton se vrouereeks vir Herfs/winter 2011-2012
JY LEES NOU Louis Vuitton se vrouereeks vir Herfs/winter 2011-2012
Somer is nog nie eers hier nie, maar ons word reeds geïnspireer vir volgende jaar se winter. In die Louis Vuitton-reeks vir Herfs/winter 2011-2012 speel Marc Jacobs met die misterieuse bekoring van die begrippe "mode" en "fetisj".
“Fetisj het ’n positiewe kant. Dis ’n onverklaarbare soort konsentrasie op of obsessie met iets. Ek dink dit impliseer ook toewyding en dissipline,” Marc Jacobs, ontwerper vir Louis Vuitton.
Herfs/winter 2011-2012 se bykomstighede sorg vir ’n bietjie pret met fetisjisme. Hoogtepunte by die Vuitton-vertoning in Parys was militêre pette van poolstof en maskers wat as neo-tiaras gedra is. Armbande is vervang met krokodilvel-handboeie wat fetisjisme ’n modieuse aanslag gee.
Leerhandskoene het die meeste voorkomste afgerond, en korset-tipe cordovan-belts het die modelle se middels beklemtoon. Skoene het met twee aspekte van fetisjisme gespeel: Daar was dogtertjieagtige sjarme en ’n sexy element. Hakke was bonkig en superhoog, terwyl ’n groot verskeidenheid materiale gebruik is.
Kyk hier vir agter-die-skerms-beelde en die onderhoud met Marc Jacobs: